อยากสอบถามว่ามีอะไรกับแฟนก่อนครบกำหนดฉีด3วันจะท้องไหมค่ะ แล้วอย่างเราไปฉีดครั้งแรกวันที่มีประจำเดือนคือวันที่1ก.พ. แล้วมีประจำเดือนแค่8วัน หลังจากนั้นมาจนจะครบกำหนดฉีดอีกครั้งประจำเดือนก็ไม่มาสักเดือน เราจะสามารถไปฉีดต่อได้ไหมค่ะ จะมีผลกระทบต่อเราอย่างไรไหมค่ะ ฉีดแบบ3เดือนค่ะ
สวัสดีค่ะ การฉีดยาคุมกำเนิดแบบทุก 1 หรือ 3 เดือนนั้นเป็นการคุมกำเนิดที่มีประสิทธิภาพสูงมากกว่า 99% หากได้ฉีดอย่างต่อเนื่องตามแพทย์นัด การมีเพศสัมพันธ์ในช่วงที่ฉีดยาอยู่ แทบจะไม่ทำให้เกิดการตั้งครรภ์ได้ค่ะในระหว่างการฉีดยาคุมกำเนิดนั้น ประจำเดือนอาจจะมาไม่สม่ำเสมอ มาคลาดเคลื่อนจนถึงขั้นไม่มาได้ แนะนำให้ไปฉีดต่อตามแพทย์นัด ถ้าไม่สบายใจ อาจจะซื้อชุดตรวจการตั้งครรภ์มายืนยันก่อนได้ ให้ผลบวกได้ตั้งแต่ 10-14 วันหลังปฏิสนธิ แต่อย่างที่กล่าวไปว่าโอกาสตั้งครรภ์ขณะฉีดยาอยู่นั้นมีน้อยมากค่ะ